Γλυκές κολοκυθόπιτες (μικρασιατικός ταμπουράς)
Εκτός από έγχορδο μουσικό όργανο, ταμπουρά λέμε και την κίτρινη ή κόκκινη κολοκύθα, ενώ το ίδιο όνομα χρησιμοποιούμε και για τις πίτες που φτιάχνονται με κολοκύθα.
1 δόση ζυμάρι από χερίσια μακαρόνια (βλ. συνταγή «Χερίσια μακαρόνια από το Σεκί»), 1 κιλό (ζυγισμένη ακαθάριστη) κολοκύθα κίτρινη, καθαρισμένη και τριμμένη στη χοντρή πλευρά του τρίφτη, 1 φλιτζ. τσαγιού ζάχαρη και επιπλέον για το σερβίρισμα, 1 φλιτζ. τσαγιού καρυδόψιχα, θρυμματισμένη στον πολυκόφτη, 1/2 φλιτζ. τσαγιού φρυγανιά τριμμένη, 1½ κουτ. σούπας κανέλα σε σκόνη και επιπλέον για το σερβίρισμα, 1/3 κουτ. γλυκού μοσχοκάρυδο, τριμμένο, 1/3 κουτ. γλυκού αλάτι, λάδι για το τηγάνισμα
Για τον γλυκό ταμπουρά ξεκινάμε και βάζουμε την τριμμένη κολοκύθα σε ένα στραγγιστήρι, την ανακατεύουμε με λίγο αλάτι και την αφήνουμε να βγάλει τα υγρά της, για περίπου 1 ώρα.Τη στύβουμε καλά με τα χέρια μας και τη μεταφέρουμε σε ένα μεγάλο μπολ.Προσθέτουμε και τα υπόλοιπα υλικά και τα ανακατεύουμε καλά.Χωρίζουμε τη ζύμη σε 10 κομμάτια και ανοίγουμε κάθε κομμάτι σε λωρίδα μήκους περίπου 40 εκ. και πλάτους περίπου 10 εκ.Απλώνουμε κατά μήκος κάθε λωρίδας λίγη από τη γέμιση και την τυλίγουμε σε ρολό. Τυλίγουμε το ρολό σε σαλίγκαρο και επαναλαμβάνουμε τη διαδικασία με τα υπόλοιπα φύλλα και γέμιση. Ρίχνουμε σε ένα βαθύ τηγάνι τόσο λάδι ώστε να καλύψει το 1/4 του σκεύους και το ζεσταίνουμε σε μέτρια προς δυνατή φωτιά. Τηγανίζουμε τα πιτάκια σε δόσεις, για περίπου 2 λεπτά από κάθε πλευρά, μέχρι να ροδίσουν.Τα βγάζουμε με τρυπητή κουτάλα και τα αφήνουμε σε απορροφητικό χαρτί να στραγγίσουν τα περιττά λάδια.Τα πασπαλίζουμε με ζάχαρη και κανέλα και σερβίρουμε.
Ζάχαρη,Καρύδια,Κολοκύθα